CELEX: 62011CN0198
Language: ro
Date: 2011-04-20 00:00:00
Title: Cauza C-198/11 P: Recurs introdus la 28 aprilie 2011 de Lan Airlines S.A. împotriva Hotărârii pronunțate la 8 februarie 2011 în cauza T-194/09 — Lan Airlines, S.A./Oficiul pentru Armonizare în cadrul Pieței Interne (mărci, desene și modele industriale) (OAPI) și Air Nostrum, Líneas Aéreas del Mediterráneo, S.A.

25.6.2011   
            
            
               RO
            
            
               Jurnalul Oficial al Uniunii Europene
            
            
               C 186/16
            
         Recurs introdus la 28 aprilie 2011 de Lan Airlines S.A. împotriva Hotărârii pronunțate la 8 februarie 2011 în cauza T-194/09 — Lan Airlines, S.A./Oficiul pentru Armonizare în cadrul Pieței Interne (mărci, desene și modele industriale) (OAPI) și Air Nostrum, Líneas Aéreas del Mediterráneo, S.A.
   (Cauza C-198/11 P)
   2011/C 186/28
   Limba de procedură: spaniola
   
      Părțile
   
   
      Recurentă: Lan Airlines S.A. (reprezentant: E. Armijo Chávarri, avocat)
   
      Cealaltă parte în proces: Oficiul pentru Armonizare în cadrul Pieței Interne (mărci, desene și modele industriale) și Air Nostrum, Líneas Aéreas del Mediterráneo, S.A.
   
      Concluziile recurentei
   
   
               —
            
            
               Anularea în totalitate a hotărârii pronunțate de Tribunal la 8 februarie 2011;
            
         
               —
            
            
               pronunțarea unei noi hotărâri asupra fondului cauzei (opoziția formulată inițial de Lan Airlines, S.A. împotriva cererii de înregistrare a mărcii comunitare formulată de Air Nostrum pentru marca verbală LÍNEAS AÉREAS DEL MEDITERRANÉO LAM) sau trimiterea cauzei la Tribunal pentru judecare;
            
         
               —
            
            
               în ambele cazuri, obligarea OAPI la plata cheltuielilor de judecată.
            
         
      Motivele și principalele argumente
   
   
      Greșita interpretare de către Tribunal a conținutului articolului 8 alineatul (1) litera (d) din Regulamentul nr. 40/94
       (1)
      (devenit Regulamentul nr. 207/09)
       (2).
   În cererea introductivă se critică încălcarea de către hotărârea atacată a jurisprudenței potrivit căreia aprecierea globală a riscului de confuzie în ceea ce privește similitudinea vizuală, auditivă sau conceptuală a semnelor în conflict trebuie să se întemeieze pe impresia de ansamblu produsă de acestea, ținându-se cont în special de elementele distinctive și dominante în cazul în care aceste componente domină prin ele însele imaginea mărcii compuse.
   Recurenta consideră că Tribunalul nu a ținut seama de elementele relevante ale cauzei (în special de caracteristicile sectorului, de natura cererii de înregistrare a mărcii comunitare și de criteriul percepției consumatorului relevant) la evaluarea impactului real al elementului „LAM”, cuprins în cererea de înregistrare împotriva căreia s-a formulat opoziție, în percepția pe care consumatorul mediu spaniol o are cu privire la marcă.
   În opinia recurentei, aprecierea corectă a împrejurărilor cauzei ar fi trebuit să conducă Tribunalul la recunoașterea faptului că cererea de înregistrare a mărcii atacată va fi percepută, cu precădere și înainte de toate, prin prisma acronimului „LAM”, și să îl determine să compare această cerere de înregistrare cu mărcile recurentei pornind de la acest element.
   Recursul formulat se întemeiază pe împrejurarea că, în cazul în care Tribunalul ar fi admis acest aspect, ar fi apreciat existența unui risc de confuzie între cererea de înregistrare a mărcii comunitare LÍNEAS AÉREAS DEL MEDITERRANÉO LAM și mărcile recurentei LAN.
   
      (1)  Regulamentul (CE) nr. 40/94 al Consiliului din 20 decembrie 1993 privind marca comunitară (JO L 349, p. 83, Ediție specială, 17/vol. 1, p. 185).
   
      (2)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).